Ελληνική Εταιρεία Συμμετοχών και Περιουσίας

Η  Ελληνική Εταιρεία Συμμετοχών και Περιουσίας , γνωστή και ως Growthfund/Υπερταμείο , αποτελεί μια εταιρεία συμμετοχών με μοναδικό μέτοχο το Ελληνικό Δημόσιο, όπως εκπροσωπείται από το Υπουργείο Εθνικής Οικονομίας και Οικονομικών, και έχει έδρα την Αθήνα.https://growthfund.gr/μήνυμα-μοναδικού-μετόχου/  Συστάθηκε με τον νόμο 4389/2016 και μέσα από το έργο του αξιοποιεί την εθνική περιουσία. Σκοπός του είναι η διαχείριση του χαρτοφυλακίου του Ελληνικού Δημοσίου, η αξιοποίησή του και η εύρυθμη λειτουργία των νομικών προσώπων που ανήκουν σε αυτό. Πρόεδρος του ΔΣ του Υπερταμείου είναι ο Στέφανος Θεοδωρίδης, Διευθύνων Σύμβουλος ο Γιάννης Παπαχρήστου και Αναπληρωτής Διευθύνων Σύμβουλος, ο Παναγιώτης Σταμπουλίδης, ύστερα από εκλογή τους από το Εποπτικό Συμβούλιο. 

Το Υπερταμείο διαχειρίζεται ένα σημαντικό χαρτοφυλάκιο θυγατρικών εταιρειών και συμμετοχών του Δημοσίου. Μέσα από το έργο του συνεισφέρει στην κοινωνική, περιβαλλοντική και οικονομική ανάπτυξη της Ελλάδας. Οι επιχειρήσεις αυτές δραστηριοποιούνται σε καίριους κλάδους της ελληνικής οικονομίας, επιδρώντας σε κάθε πτυχή της καθημερινότητας των πολιτών. 

 Ιστορία 

Το Υπερταμείο ιδρύθηκε στις 27 Μαΐου 2016 και αρχικά ονομάστηκε Ελληνική Εταιρεία Συμμετοχών και Περιουσίας. Διαθέτει 16 θυγατρικές και συμμετοχές σε σημαντικούς τομείς της οικονομίας, όπως οι υποδομές και οι δημόσιες επιχειρήσεις, αποσκοπώντας στην ανάπτυξη μιας πιο βιώσιμης πραγματικότητας.

Από την ίδρυσή του έχει αναλάβει τη διαχείριση περιουσιακών στοιχείων που περιλαμβάνονται στα Μεσοπρόθεσμα Πλαίσια Δημοσιονομικής Στρατηγικής της χώρας. 

Σημαντικά περιουσιακά στοιχεία που διαχειρίζεται περιλαμβάνουν δημόσιες επιχειρήσεις όπως η ΔΕΗ, οι Συγκοινωνίες Αθηνών, τα ΕΛΤΑ, η ΓΑΙΑΟΣΕ, η ΚΑΘ, ο ΟΚΑΑ, το ΤΑΙΠΕΔ, η ΕΤΑΔ, το Ταμείο Φαιστός κ.α. Συνολικά, το Υπερταμείο παραμένει ένα κεντρικό στοιχείο της ελληνικής οικονομικής πολιτικής, με στόχο την αναδιάρθρωση και την αξιοποίηση της δημόσιας περιουσίας στο πλαίσιο των διεθνών υποχρεώσεων της χώρας. Η αξία του χαρτοφυλακίου που διαχειρίζεται το Growthfund ανέρχεται σήμερα σε €5,5 δισ. και ο συνολικός αριθμός των εργαζομένων στις εταιρείες του ξεπερνά τις 25.000.

Με την κύρωση του ν. 5131/2024, στον διεθνή τίτλο της Εταιρίας προστέθηκε ο διακριτικός τίτλος Growthfund.

 Χαρτοφυλάκιο 
Το χαρτοφυλάκιο του Υπερταμείου περιλαμβάνει θυγατρικές που δραστηριοποιούνται σε κλάδους της ελληνικής οικονομίας, όπως η ενέργεια, η ύδρευση και αποχέτευση, οι υποδομές, οι μεταφορές, οι υπηρεσίες κοινής ωφέλειας, τα τρόφιμα και εφοδιασμός κτλ.

Παράλληλα, οι συγκεκριμένοι τομείς επηρεάζουν κρίσιμα μεγέθη της ελληνικής οικονομίας, όπως είναι η ανάπτυξη, η απασχόληση, η ανταγωνιστικότητα και η εξωστρέφεια.
Θυγατρικές εταιρείες - Μετοχικές συμμετοχέςΜετοχικό ποσοστό (%) ΚλάδοςΆμεσες ΘυγατρικέςΤαμείο Αξιοποίησης Ιδιωτικής Περιουσίας Δημοσίου (ΤΑΙΠΕΔ)100%Διαχείριση & Ανάπτυξη ΑκινήτωνΕταιρεία Ακινήτων Δημοσίου (ΕΤΑΔ)100%Διαχείριση & Ανάπτυξη ΑκινήτωνΣυμμετοχές 5G100%ΤεχνολογίαΓΑΙΑΟΣΕ100%Διαχείριση & Ανάπτυξη ΑκινήτωνΑνώνυμος Εταιρεία Διώρυγας Κορίνθου (ΑΕΔΙΚ)100%Μεταφορές & ΥποδομέςΕλληνικά Ταχυδρομεία (και η 100% θυγατρική τους: ΕΛΤΑ Courier)100%Ταχυδρομικές ΥπηρεσίεςΌμιλος ΟΑΣΑ – Συγκοινωνίες Αθηνών: [Οργανισμός Αστικών Συγκοινωνιών Αθηνών (Ο.Α.Σ.Α. Μ.Α.Ε.) και οι 100% θυγατρικές του: Οδικές Συγκοινωνίες (Ο.ΣΥ. Α.Ε.) και Σταθερές Συγκοινωνίες (ΣΤΑ.ΣΥ. Μ.Α.Ε.)]100%Μεταφορές & ΥποδομέςΟργανισμός Κεντρικών Αγορών και Αλιείας (Ο.Κ.Α.Α.)100%Τρόφιμα & ΕφοδιασμόςΚεντρική Αγορά Θεσσαλονίκης (Κ.Α.Θ.)100%Τρόφιμα & ΕφοδιασμόςΔΕΘ-HELEXPO100%Διαχείριση & Ανάπτυξη ΑκινήτωνΕλληνικές Αλυκές80%Τρόφιμα & ΕφοδιασμόςΕΤΒΑ Επιχειρηματικά και Βιομηχανικά Πάρκα (ΕΤΒΑ ΒΙ.ΠΕ.)35%Διαχείριση & Ανάπτυξη ΑκινήτωνΔημόσια Επιχείρηση Ηλεκτρισμού (ΔΕΗ)34,12%Ενέργεια & Υπηρεσίες Κοινής ΩφελείαςΔιεθνής Αερολιμένας Αθηνών (ΔΑΑ)25,5%Μεταφορές & Υποδομές
Επιπλέον, στην Εταιρεία έχουν εκ νόµου παραχωρηθεί συγκεκριµένα δικαιώµατα για τα 23 περιφερειακά αεροδρόµια της χώρας (Αλεξανδρούπολης, Ιωαννίνων, Καστελόριζου, Λήμνου, Σητείας, Αράξου, Καλαμάτας, Καστοριάς, Μήλου, Σκύρου, Αστυπάλαιας, Καλαμάτας, Καλύμνου, Κοζάνης, Νάξου, Σύρου, Χίου, Καρπάθου, Κυθήρων, Νέας Αγχιάλου, Ικαρίας, Κάσου, Λέρου, Πάρου), που σήµερα διαχειρίζεται η Υπηρεσία Πολιτικής Αεροπορίας.

Στις 31.12.2022, το χαρτοφυλάκιο του Υπερταμείου περιλάμβανε επίσης συμμετοχές στην «Εταιρεία Ύδρευσης και Αποχέτευσης Πρωτεύουσας Α.Ε.» (ΕΥΔΑΠ) και στην «Εταιρεία Ύδρευσης και Αποχέτευσης Θεσσαλονίκης Α.Ε.» (ΕΥΑΘ), ύψους 50%+1 μετοχή. Βάσει σχετικής πρόβλεψης στο άρθρο 64 του Ν. 5045/2023(https://www.kodiko.gr/nomothesia/document/904922/nomos-5045-2023) πραγματοποιήθηκε στις 03.08.2023 εξωχρηματιστηριακή μεταβίβαση των μετοχών της ΕΥΔΑΠ και της ΕΥΑΘ από το Υπερταμείο προς το Ελληνικό Δημόσιο (σε συμμόρφωση με σχετικές αποφάσεις της Ολομέλειας του ΣΤΕ 190/2022 και 191/2022).

 Συνεισφορά στην ελληνική οικονομία 

 2018-2023 
Σε διάρκεια εξαετίας (από το 2018) το Υπερταμείο έχει συνεισφέρει €285 εκατ. στην οικονομία: €80 εκατ. ευρώ για την ενίσχυση του Προγράμματος Δημοσίων Επενδύσεων (ΠΔΕ), €65 εκατ. για την αξιοποίηση της δημόσιας περιουσίας μέσω της επενδυτικής πολιτικής του και περίπου €140 εκατ. για την αποπληρωμή του δημόσιου χρέους.

 2022 
Το 2022 σημειώθηκε ρεκόρ εσόδων μερισμάτων (€74,2 εκατ.) , και το εν λόγω έτος αποτέλεσε την καλύτερη χρονιά μερισμάτων στην ιστορία του Υπερταμείου μέχρι εκείνη τη στιγμή.

 2023 
Το 2023 η Διοίκηση του Υπερταμείου υπερδιπλασίασε τις επιδόσεις του 2022 με καθαρά κέρδη €154 εκατ., κάνοντας νέο ρεκόρ με συμβολή από τις εταιρίες ΔΑΑ, ΓΑΙΑΟΣΕ, ΟΚΑΑ, ΚΑΘ και Ελληνικές Αλυκές.

 Επενδύσεις 
To Υπερταμείο ενεργοποιεί τον επενδυτικό του ρόλο στην ελληνική οικονομία. Σύμφωνα με το Στρατηγικό Σχέδιο 2022-2024 επενδύει €51 εκατ. στην ελληνική αγορά και αποτελεί έναν σημαντικό επενδυτή στην ελληνική οικονομία, λειτουργώντας με ένα μοντέλο εταιρικής διακυβέρνησης βασισμένο στη βιωσιμότητα, την αξιοπιστία και τη στενή συνεργασία με διεθνείς οργανισμούς, ελληνικούς φορείς και ομοειδή επενδυτικά ταμεία (Sovereign Wealth Funds). Μέσα από αυτό το ρόλο επιχειρεί να αποτελέσει μια αξιόπιστη πύλη εισόδου επενδυτών και κεφαλαίων και ταυτοχρόνως να ενισχύσει αποτελεσματικά τον ελληνικό και ευρωπαϊκό στόχο για την πράσινη μετάβαση.

 Βιωσιμότητα 
Με προτεραιότητα την ανάπτυξη που έχει θετικό αποτύπωμα στην κοινωνία και το περιβάλλον, το Υπερταμείο και οι θυγατρικές του, εφαρμόζουν στρατηγικές ESG (Περιβάλλον, Κοινωνία, Διακυβέρνηση, ένα σύνολο παραγόντων που χρησιμοποιούνται για την αξιολόγηση μιας οντότητας για τις βιώσιμες διαδικασίες, την έκθεσή της σε κινδύνους, και τη βιώσιμη ανάπτυξή της) με απτά και μετρήσιμα αποτελέσματα.

Στο πλαίσιο αυτό το πλάνο εφαρμογής συμπεριλαμβάνει δείκτες αποτελεσματικότητας, όπως ο Δείκτης Απανθρακοποίησης για τους στόχους σχετικά με το περιβάλλον και ο Δείκτης Εμπιστοσύνης του Πολίτη, που καταμετρούν τους στόχους και τα αποτελέσματα.

Η δημοσίευση δε εκθέσεων βιώσιμης ανάπτυξης από όλες τα θυγατρικές, αποτελεί νέα πρακτική για εταιρείες του δημόσιου τομέα, καθώς έως τώρα δημοσιεύονταν μόνο οι οικονομικές εκθέσεις.

 Τεχνολογία και Ψηφιακός Μετασχηματισμός 
Το Υπερταμείο υποστηρίζει ενεργά την ψηφιοποίηση των υπηρεσιών που παρέχουν οι θυγατρικές του εταιρείες προς τους πολίτες, σε συνεργασία με το Κέντρο Έρευνας «Αρχιμήδης» του Ερευνητικού Κέντρου «Αθηνά». Το εν λόγω Κέντρο, ειδικευόμενο στην Τεχνητή Νοημοσύνη, την Επιστήμη Δεδομένων και τους Αλγορίθμους, αξιοποιεί τον τεράστιο όγκο δεδομένων που παράγονται από τις ψηφιακές υπηρεσίες.

Στην πρώτη φάση αυτής της συνεργασίας, η οποία χρηματοδοτήθηκε από την «Επιτροπή Ελλάδα 2021», αναλύθηκαν δεδομένα σχετικά με τις μεταφορές με αστικά λεωφορεία των Συγκοινωνιών Αθηνών και τις διελεύσεις σκαφών από τη Διώρυγα της Κορίνθου, για τη μελέτη επιχειρησιακών συνθηκών. Χρησιμοποιώντας σύγχρονες τεχνολογίες, όπως μοντέλα μηχανικής μάθησης, γενετικούς αλγορίθμους και νευρωνικά δίκτυα, η συνεργασία επικεντρώθηκε στο «κοινωνικό καλό», σε ανάλογο πλαίσιο με τις διεθνείς δράσεις “Data for Social Good”. Συνολικά, 21 νέοι επιστήμονες από πανεπιστήμια όπως το Εθνικό Μετσόβιο Πολυτεχνείο και το Πανεπιστήμιο Αθηνών, υπό την καθοδήγηση του Διευθυντή του Κέντρου «Αρχιμήδης», κ. Τίμου Σελλή, συνεργάστηκαν με τα στελέχη του Υπερταμείου για την ανάπτυξη και εφαρμογή καινοτόμων τεχνολογικών εφαρμογών.

Τα επιτυχημένα αποτελέσματα οδήγησαν το Υπερταμείο να επεκτείνει τη συνεργασία του με το Κέντρο «Αρχιμήδης», υπογράφοντας Μνημόνιο Συνεργασίας (MoU) για την ανάπτυξη και υλοποίηση ψηφιακών εφαρμογών βασισμένων στην Τεχνητή Νοημοσύνη, Επιστήμη Δεδομένων και Αλγορίθμους. Η ανανεωμένη συνεργασία στοχεύει στη βελτιστοποίηση εφαρμογών που χρησιμοποιούν τεχνολογίες όπως τα chatbots, στη διαμόρφωση στρατηγικής Data Governance για τις εταιρείες του Ομίλου, και στην υποστήριξη της ευρύτερης στρατηγικής ψηφιακού μετασχηματισμού των θυγατρικών του Ομίλου μέσω της υιοθέτησης τεχνολογιών Τεχνητής Νοημοσύνης.

 Παραπομπές 

 Εξωτερικοί σύνδεσμοι 
Επίσημη ιστοσελίδα

Κατηγορία:Ελληνικές επιχειρήσεις
Κατηγορία:Ιδιωτικοποιήσεις στην Ελλάδα